三月十日韓子華招飲歸城
作者：王安石
朝代：宋

paragraphs: 清明曉赴韓侯家，自買白杏丁香花。
雀眼塗金銀篾籠，貯在當庭呼舞娃。
舞娃聊捧笑向客，不顧插壞新烏紗。
朝來我舍報生子，賀勸大白浮紅霞。
酒狂有持梧桐板，暴謔一似漁陽撾。
袒裼擊鼓禰處士，當時偶脫猛虎牙。
褊衷不容又何益，鸚鵡洲上空蒹葭。